As tropas alemanas ocupan o nordeste y as tropas italianas o sudueste. Os ustaixas  emprenderán o exterminio de serbios, y tamién de chitans, chodigos (en Sarajevo i heba sefardís), y opositors politicos. Muitos serbios fuoron nimbiatos a lo Campo de Concentración de Jasenovac. Con menos meyos que os alemans pa fer mortaleras, as trazas d'os ustaixas impresionoron a los mesmos nazis alemans. Mientres os ustaixas exterminan a los serbios, os guerrillers monarquicos serbios (chetniks) exterminan a los musulmans bosnians en as zonas que controlan. Yugoslavos de totas as nacionalidatz, crovates tamién s'aplegan en a formación d'un exercito partisán que defiende yugoslavia plural y que tienen un caudiello crovate, Josip Broz Tito. En 1942 os ustaixas y os partisans luitan en Bosnia. Os partisans son capaces de forachitar a los italians, pero son refusatos por una contraofensiva alemanya, pero en 1943 muitos italians cambeyan de bando (capitulación italiana) y esto permite a los partisans de tornar a abanzar en liberar a costa dalmata en octubre-nobiembre de 1944. Os ustaixas seguiban resistindo encara dimpués d'a rendición d'Alemanya, fendo-lo o 15 de mayo de 1945 en Eslovenia. Ante Palevic recibió asilo diplomatico en a Espanya franquista.